Όλαφ Τρίγκβασον

Παιδικά χρόνια

Οι στίχοι του Σνόρρι Στούρλουσον θεωρούνται περισσότερο αξιόπιστοι αλλά περιγράφουν γεγονότα που δεν αναφέρονται σε προηγούμενες πηγές. Σημειώνει ότι ο Όλαφ Τρίγκβασον γεννήθηκε λίγο μετά τον φόνο του πατέρα του (963) αλλά διαφορετικές πηγές αναφέρουν ότι γεννήθηκε την περίοδο (964 - 969), οι τελευταίες πηγές αμφιβάλουν ότι είναι απόγονος του Χάραλντ Χορφάγκρε συνεπώς δεν νομιμοποιείται να κληρονομήσει τον θρόνο της Νορβηγίας. Ο Σνόρρι αναφέρει ότι ο Όλαφ γεννήθηκε σε ένα νησάκι στο οποίο η μητέρα του Άστριντ ήθελε να τον κρύψει από τους δολοφόνους του πατέρα του, η φυγάδευση έγινε με την βοήθεια του Χάραλντ Γκρέικλοακ γιου του Έρικ Μπλοντάξ με τα αδέλφια του που κατέλαβαν τον θρόνο της Νορβηγίας από τον Χάακον τον Αγαθό. Η Άστριντ δραπέτευσε στην πατρίδα του πατέρα της στο Όπλαντ, από εκεί μετέβη στην Σουηδία στην οποία ο μικρός Όλαφ ήταν ασφαλής. Ο Χάραλντ Γκρέικλοακ έστειλε απεσταλμένους στον βασιλιά της Σουηδίας και του ζήτησε να πάρει πίσω τον μικρό Όλαφ προκειμένου να τον ανατρέψει η μητέρα του Γκούνχιλντ, μητέρα των βασιλέων αλλά λίγο αργότερα η Άστριντ με τον μικρό Όλαφ δραπέτευσαν ξανά. Πήγαν στο Κίεβο όπου η Άστριντ βρήκε τον αδελφό της Σίγκουρντ ο οποίος βρισκόταν υπό τις υπηρεσίες του Δανού βασιλιά Βάλντεμαρ του Μέγα, ο Όλαφ ήταν μόλις τριών ετών όταν εξέπλευσε για το Νόβγκοροντ. Το ταξίδι δεν είχε επιτυχία, το πλοίο έπεσε στην παγίδα Εσθονών Βίκινγκ, οι περισσότεροι ταξιδιώτες σκοτώθηκαν όσοι επέζησαν μεταφέρθηκαν σκλάβοι. Ο Όλαφ μαζί με τον θετό του πατέρα Θόρλοφ και τον αδελφού του Σίγκουρντ δόθηκαν σε έναν άντρα με το όνομα Κλέρκον, ο Κλέρκον θεώρησε τον Θόρλοφ αρκετά ηλικιωμένο για να είναι χρήσιμος και τον σκότωσε, τον Όλαφ και τον αδελφό του τους πούλησε σε έναν άντρα τον Κλέρκ και εκείνος με την σειρά του στον Ρας για έναν λεπτό μανδύα.  Έξι χρόνια αργότερα ο Σίγκουρντ Έρικσον ταξίδευσε στην Εσθονία προκειμένου να μαζέψει φόρους για λογαριασμό του βασιλιά Βάλντεμαρ, του προκάλεσε εντύπωση το παιδί που ήταν ξένο στην περιοχή, ρώτησε τον Όλαφ σχετικά με την καταγωγή του και του απάντησε ότι είναι γιος του Τρίγκβι Όλαφσον και της Άστριντ Έρικσνταττερ. Ο Σίγκουρντ Έρικσον αγόρασε το παιδί από τον Ρας και το μετέφερε στο Νόβγκοροντ υπό την προστασία του βασιλιά Βάλντεμαρ.

Εκχριστιανισμός των Σκανδιναβών από τον αυτοκράτορα Όθων Β΄

Σύμφωνα με τα ίδια Σάγκας ο Όλαφ Τρίγκβασον συνάντησε μια μέρα στην αγορά του Νόβγκοροντ τον δολοφόνο του πατριού του Κλέρκον, τον σκότωσε με ένα σκεπάρνι στο κεφάλι.
Ένα πλήθος μετακινήθηκε μαζί του στην συνέχεια προκειμένου να σκοτώσει την βασίλισσα Αλλογκία να την εκδικηθεί για την κακομεταχείριση του, μόνο όταν του έδωσε έναν ψηλό φόρο αίματος αναγκάστηκε να αποχωρήσει. Ο Δανός βασιλιάς Βάλντεμαρ είχε τα πρώτα χρόνια πολύ καλές σχέσεις μαζί του αλλά σταδιακά άρχισε να φοβάται την δύναμη και την δημοφιλία του και ήρθε σε σύγκρουση μαζί του, ο Όλαφ Τρίγκβασον δραπέτευσε στην Βαλτική. 
Ο Όθων Β΄ της Γερμανίας συγκέντρωσε έναν μεγάλο στρατό από Σάξονες, Φράγκους και Φρίσιους προκειμένου να εκστρατεύσει εναντίον των παγανιστών στην Σκανδιναβία. Ο στρατός του Όθωνα συνάντησε τους ενωμένους στρατούς του Χάραλντ του Κυανόδους και του Χάακον Γιαρλ κυβερνήτη της Νορβηγίας για λογαριασμό του Δανού βασιλιά κοντά στο Σλέσβιχ σε έναν μεγάλο τοίχο. Ο αυτοκράτορας Όθων Β΄ στάθηκε ανίκανος να σπάσει την φρούρηση, εξέπλευσε με έναν μεγάλο στόλο στην Γιουτλάνδη όπου κατάφερε να νικήσει τους στόλους του Χάακον και του Χάραλντ, τους εξανάγκασε να βαπτιστούν χριστιανοί. Ο Όθων επέστρεψε στην συνέχεια στην πατρίδα του, ο Χάραλντ ασπάστηκε την χριστιανική θρησκεία αντίθετα ο Χάακον εξακολουθούσε να λατρεύει τους παγανιστές θεούς.

Η πορεία του για τον θρόνο

Στην συνέχεια ο Όλαφ πέρασε τα επόμενα τρία χρόνια στο Βέντλαντ όπου η σύζυγος του Γκέιρα πέθανε, γεμάτος θλίψη δεν μπορούσε να μείνει άλλο στο Βέντλαντ και άρχισε τις επιδρομές (984) από το Φρίσλαντ στις Εβρίδες. Μετά από τέσσερα χρόνια στρατοπέδευσε στα Νησιά Σίλι, εκεί άκουσε ότι ζει ένας προφήτης, έστειλε έναν άντρα του να παρουσιαστεί σαν Όλαφ για να δοκιμάσει αν είναι προφήτης, ο προφήτης κατάλαβε την απάτη αυτό έκανε τον Όλαφ να βεβαιωθεί και να πάει μπροστά του.
Ο προφήτης του είπε : «Θα γίνεις βασιλιάς με μεγάλες τιμές, πολλοί άντρες θα βαπτιστούν από σένα, θα σε τιμήσουν με λατρείες, δώρα και θα αποκτήσεις μεγάλη φήμη. Όταν συνωμοτήσουν εναντίον σου θα ακολουθήσει μάχη στην οποία θα χάσεις πολλούς άντρες, θα τραυματιστείς θανάσιμα, θα σωθείς από μια ασπίδα αλλά σε επτά μέρες θα γίνεις καλά, τότε θα βαπτιστείς χριστιανός».
Μετά την συνάντηση τα γεγονότα εξελίχτηκαν όπως πραγματικά τα είπε ο προφήτης και ο Όλαφ βαπτίστηκε χριστιανός.
Ο συγγραφέας του Λεξικού των Αγίων της Οξφόρδης Ντέιβιντ Χιού Φάρμερ (γεν. το 1923) αναφέρει ότι ο προφήτης ήταν ο Άγιος Λίντ που ζούσε στο νησί της Αγίας Ελένης στα Σίλι. Σύμφωνα με άλλες πηγές βαπτίστηκε από τον αρχιεπίσκοπο Άλφιχ του Καντέρμπερι στο Άντοβερ κοντά στο Χαμσάιρ (994).  Η Ερριέττα Λέιζερ ωστόσο (γεν. 1941) συγγραφέας της ζωής του Άλφιχ σημειώνει ότι είχε ήδη βαπτιστεί χριστιανός αλλά τότε επικυρώθηκε νέα συνθήκη σύμφωνα με την οποία δεν έκανε νέες επιδρομές στην Αγγλία. 
Ο Όλαφ εξέπλευσε για την Αγγλία (988) στην οποία κλήθηκε από την βασίλισσα Γίδα, αδελφή του Όλαφ Κουαράν βασιλιά του Δουβλίνου και χήρα ενός κόμη η οποία αναζητούσε έναν νέο σύζυγο. Ένα μεγάλο πλήθος ήρθε μαζί με τον Όλαφ και η Γίδα τον αναγνώρισε παρά το ότι φορούσε τα χειρότερα του ρούχα ενώ οι υπόλοιποι τα καλύτερα τους. Η Γίδα ήταν έτοιμη να τον παντρευτεί αλλά βρήκε αντίσταση από έναν από τους άντρες της τον Άνφιλντ, ο Όλαφ Τρίγκβασον τον πολέμησε και τον νίκησε σε όλες τις μάχες αλλά δεν τον σκότωσε, ο Άνφιλντ αναγκάστηκε να δραπετεύσει με αποτέλεσμα η Γίδα να παντρευτεί κανονικά τον Όλαφ.
Φήμες ξέσπασαν στην Νορβηγία (995) για κάποιον βασιλιά στην Ιρλανδία με Νορβηγικό αίμα, ο Γιαρλ Χάακον έστειλε τον Θόρερ Κλάκκα στην Ιρλανδία για να διαπιστώσει αν είναι πραγματικά ο γιος του Τρίγκβι Όλαφσον. Ο Θόρερ συνάντησε τον Όλαφ και συζήτησαν για την κατάσταση που επικρατούσε στην Νορβηγία, την απέχθεια του λαού για τον Γιαρλ Χάακον λόγω ότι χρησιμοποιούσε πολλές ερωμένες από τις κόρες των ευγενών τις οποίες άλλαζε εύκολα σε 1 - 2 βδομάδες. Ο Γιαρλ Χάακον είχε επιπλέον απαρνηθεί την χριστιανική πίστη με αποτέλεσμα να χάσει τους συμμάχους που είχε ιδιαίτερα με την Δανία.

Βασιλιάς της Νορβηγίας μετά την ανατροπή του Γιαρλ Χάακον

Ο Όλαφ Τρίγκβασον ακούγοντας για την κατάσταση που επικρατούσε στην Νορβηγία αποφάσισε να ταξιδεύσει στην χώρα για να τον ανατρέψει, όταν έφτασε ξέσπασε επανάσταση εναντίον του Χάακον ο οποίος έτρεξε να κρυφτεί σε μια σπηλιά μαζί με έναν δούλο του τον Κάρκ. Ο Όλαφ κατά σύμπτωση πέρασε δίπλα από το κρησφύγετο του, ο Γιαρλ Χάακον και ο Κάρκ άκουσαν την συζήτηση του Όλαφ ο οποίος είχε επικηρύξει να σκοτώσουν τον ίδιο προσφέροντας ένα μεγάλο ποσό, ο Χάακον άρχισε να τρέμει μήπως τον σκοτώσει ο δούλος του για να πάρει τα χρήματα αλλά δεν μπορούσε να δραπετεύσει. Ο Κάρκ πραγματικά αποκεφάλισε τον Χάακον στον ύπνο του, στην συνέχεια πήγε το κεφάλι του στον Όλαφ για να πάρει τα χρήματα, ο Όλαφ όταν το είδε όχι μόνο δεν του έδωσε τα χρήματα αλλά αποκεφάλισε και τον ίδιο τον δούλο.
Όταν ανέλαβε ο Όλαφ την βασιλεία ξεκίνησε τις περιοδείες του σε ολόκληρη την χώρα, συμμάχησε με τον βασιλιά της Δανίας και ζήτησε από τους κατοίκους να βαπτιστούν όλοι χριστιανοί εκείνοι ανταποκρίθηκαν. 
Ο Όλαφ ίδρυσε στο Τρόντχαϊμ (997) στην περιοχή στην οποία οι κάτοικοι πρώτοι τον βοήθησαν να ανατρέψει τον Χάακον, βρισκόταν σε πλεονεκτική θέση στην περιοχή που ο ποταμός Νίντ έμπαινε σε ένα φιόρδ σχηματίζοντας μια χερσόνησο η οποία του εξασφάλιζε σημαντική άμυνα. Συνέχισε τον εκχριστιανισμό ολόκληρης της επικράτειας του στέλνοντας τον επίσκοπο Λέιφ Έρικσον να εκχριστιανίσει την Γροιλανδία. Προσηλύτισε στον χριστιανισμό τον κόμη των Ορκάδων και όλους τους κατοίκους των νησιών οι οποίοι εκείνη την εποχή αποτελούσαν τμήμα του βασιλείου της Νορβηγίας. Το όνειρο του Όλαφ ήταν να κυβερνήσει σε μια ενωμένη χριστιανική Σκανδιναβία γι'αυτό σκέφτηκε να παντρευτεί την Σίγκριντ την Υψηλή, βασίλισσα της Σουηδίας αλλά ο γάμος δεν προχώρησε επειδή επέμενε να είναι πιστή οπαδός του παγανισμού. Ο Όλαφ στην συνέχεια συγκρούστηκε με τον Σβεν Α΄ της Δανίας επειδή παντρεύτηκε την αδελφή του Τάιρα της Δανίας παρά την θέληση του, η Τάιρα είχε δραπετεύσει από τον Βορίσλαο Α΄ παγανιστή βασιλιά των Πολωνών με τον οποίο την είχε αρραβωνιάσει ο αδελφός της.

Θάνατος και θρύλοι

Στην επιστροφή από σε εκστρατεία εναντίον του Μπορισλάβου (1000) οι δυνάμεις του στόλου των Δανών του Σβεν του Διχαλογένη, των Σουηδών του Όλαφ Σκότκονουνγκ και των Σλάβων συμμάχησαν εναντίον του και τον περίμεναν στην νήσο Σβόλτερ για να δώσουν την τελική Μάχη του Σβόλτερ. Ο στόλος των Νορβηγών έπαθε πανωλεθρία, οι Νορβηγοί έπεφταν από τα καράβια τους στην θάλασσα, στην μάχη βρήκε τον θάνατο και ο ίδιος ο Όλαφ Τρίγκβασον.
Στις αρχές του 11ου αιώνα ένας Βίκινγκ οπλαρχηγός ο Τρίγκβι επιτέθηκε στην Νορβηγία διεκδικώντας τον θρόνο σαν γιος του Όλαφ και της Γίδας, η επίθεση του αποκρούστηκε από τον Σβεν της Νορβηγίας γιο του Κνούτου του Μέγα. Μια νεώτερη αναφορά των Σάγκας ισχυρίζεται ότι ο Όλαφ σκοτώθηκε από κάποιον αγρότη στην διάρκεια της μάχης, πολλά χρόνια αργότερα ο Χάραλντ Γ΄ της Νορβηγίας όταν βρήκε τον υποτιθέμενο δολοφόνο τον κρέμασε ισχυριζόμενος τους στενούς δεσμούς αίματος που είχε με τον Όλαφ Τρίγκβασον.
Για πολύ καιρό μετά την μάχη του Σβόλντερ κυκλοφορούσαν πολλές φήμες ότι ο Όλαφ είχε επιζήσει από την μάχη, αναφορές του Όντρ Σνόρρασον αναφέρουν ότι είχε ταξιδεύσει στην Ρώμη, την Ιερουσαλήμ και σε ολόκληρη την Μεσόγειο. Ο Έθελρεντ του Ουέσσεξ και η αδελφή του Άστριντ δέχτηκαν πολλά δώρα από τον Όλαφ για πολλά χρόνια μετά την ημερομηνία που έπεσε στην μάχη. 
Ο Όλαφ Τρίγκβασον επέβαλε τον χριστιανισμό σε ολόκληρη την Νορβηγία με την βία στους κατοίκους χρησιμοποιώντας κάθε μέσο ιδιαίτερα τα βασανιστήρια, η συμπεριφορά του απέναντι την Σίγκριντ την Υψηλή την οποία χτύπησε επειδή αρνήθηκε να δεχτεί τον χριστιανισμό στάθηκε αιτία να συνασπιστούν όλοι οι υπόλοιποι βασιλείς εναντίον του.